Nikaragua

Nikaragua (jina rasmi: Jamhuri ya Nikaragua) ni nchi ya Amerika ya Kati inayopakana na Honduras kaskazini, Kosta Rika kusini, Bahari ya Pasifiki magharibi, na Bahari ya Karibi mashariki. Ina idadi ya watu takriban milioni 6.36 kwa makadirio ya mwaka 2023. Managua ndiyo mji mkuu na jiji kubwa zaidi. Eneo lake ni takribani kilomita za mraba 130,370. Nikaragua imegawanywa katika mikoa 15 na mikoa miwili ya kujitawala katika pwani ya Karibi. Lugha rasmi ni Kihispania, huku Krioli ya Kiingereza, Kimiskito, Kirama, na Kisumo zikitumika katika maeneo ya pwani. Inajulikana kwa maziwa makubwa, milima ya volkeno, na urithi wake wa Kihispania uliochanganyikana na tamaduni za wenyeji. Jina la nchi linasemekana kuwa mchanganyiko wa jina la wakazi asilia walioitwa "Nikarao" na neno la Kihispania la "agua" (=maji) kutokana na maziwa makubwa mawili ya maji matamu nchini yanayoitwa Lago Managua na Lago Nicaragua. Maelezo mengine yanamtaja chifu wa wazalendo wakati wa kufika kwa Wahispania aliyeitwa "Nikarao". Jiografia Nikaragua ina volkeno nyingi; nyororo ya milima ya kivolkeno hufuata mstari wa pwani ya Pasifiki. Sehemu ya juu ni mlima Mogoton wenye kimo cha mita 2,438 juu ya UB. Eneo upande wa Karibi lina wakazi wachache sana: ni hasa eneo la misitu minene. Historia Nchi ilikuwa koloni la Hispania tangu mwaka 1524. Mwaka 1821 iliachana na utawala wa Hispania pamoja na nchi jirani na kuingia katika Shirikisho la Amerika ya Kati. Tangu mwaka 1854 imekuwa nchi ya kujitegemea kabisa. Wakazi Wakazi walio wengi sana hukalia maeneo ya mji mkuu Managua na pwani ya Pasifiki. Sehemu kubwa (69 %) ni machotara kati ya wakazi asilia na Wazungu. 17% ni Wazungu. 9% wana asili ya Afrika, wakikaa hasa kwenye pwani ya Bahari ya Karibi. Waindio ni asilimia 5. Lugha rasmi na kubwa zaidi ni Kihispania, lakini si lugha pekee. Upande wa dini, walio wengi ni Wakristo (84.4% kadiri ya sensa ya mwaka 2015), hasa Wakatoliki (55%) na Waprotestanti (27.2%). 14.7% hawana dini yoyote. Tazama pia Orodha ya nchi kufuatana na wakazi Viungo vya nje Visit Nicaragua Ilihifadhiwa 28 Septemba 2007 kwenye Wayback Machine. Nicaragua Spanish Language Schools NSLS Nicaragua Economy Ilihifadhiwa 5 Machi 2016 kwenye Wayback Machine. Taarifa za jumla Nicaragua entry at The World Factbook Nicaragua Corruption Profile Ilihifadhiwa 24 Machi 2014 kwenye Wayback Machine. from the Business Anti-Corruption Portal Nicaragua Ilihifadhiwa 7 Juni 2008 kwenye Wayback Machine. at UCB Libraries GovPubs Nikaragua katika Open Directory Project Nicaragua profile from the BBC News Wikimedia Atlas of Nicaragua Maps from WorldAtlas.com Nicaraguaportal Ilihifadhiwa 7 Novemba 2014 kwenye Wayback Machine.: Official information of the Honorary Consulate of Nicaragua Key Development Forecasts for Nicaragua from International Futures Sanaa na utamaduni Nicaraguan Art Ilihifadhiwa 13 Juni 2019 kwenye Wayback Machine. Art and Literature by Nicaraguans Mengineyo The State of the World's Midwifery – Nicaragua Country Profile Ilihifadhiwa 12 Mei 2013 kwenye Wayback Machine.